OpenLLM-France/wikimedia huggingface dataset:
# Oriol Sauleda Regada

Oriol Sauleda Regada (Sant Pol de Mar, 1993) és un poeta i rapsode català.
Ha publicat El Paller (Viena, premi de poesia Martí Dot 2017), poemari fruit de transcripcions de diferents improvisacions enregistrades. El seu segon llibre és Llumeneres (Documents Documenta, 2021), un poemari amb 144 sèptimes de versos heptasíl·labs. En ell, l'autor explora la relació entre la festa, en especial les raves, i l'espiritualitat.
Entre el 2015 i el 2017 va formar part de la banda musical EVE, una proposta que mesclava rock psicodèlic i rapsòdia. També forma part del grup d'improvisacions poètiques Nicomendes Mendes, conjuntament amb els poetes Guim Valls, Víctor Bonet, Núria Martínez-Vernis.

## Bibliografia

* I llavors em va dir : un nou concepte del tarot. Poncianes, 2023. (Llibre escrit en col·laboració amb Amor Estadella).
* Llumeneres. Documenta, 2021
* El paller. Edicions Viena, 2018
* Més enllà de l'oceà. Autoeditat, 2011

## Referències

* ↑ Costa-Gramunt, Teresa. «Oriol Sauleda: “Els poetes no tenen acadèmia”». [Consulta: 20 març 2023].
* ↑ Plantada, Esteve. «Oriol Sauleda: «La festa és una eina de sanitat, no un caprici dels joves»», 09-09-2021. [Consulta: 20 març 2023].
* ↑ Armengol, Elisabet. «El paller d'Oriol Sauleda: la poesia que neix de la improvisació en veu alta». Núvol, 02-12-2018. [Consulta: 19 juliol 2020].
* ↑ Verdoy, Carme. «"El que fa la poesia no és el vers, és el so i la musicalitat"», 21-11-2018. [Consulta: 20 juliol 2020].
* ↑ Plantada, Esteve. «Oriol Sauleda: «La festa és una eina de sanitat, no un caprici dels joves»», 09-09-2021. [Consulta: 27 maig 2022].
* ↑ Costa-Gramunt, Teresa. «Oriol Sauleda: “Els poetes no tenen acadèmia”». [Consulta: 27 maig 2022].
* ↑ Puig i Sedano, Xavier. «El cinquè àngel de la poesia psicodèlica». El Temps, 14-08-2017. [Consulta: 19 juliol 2020].
* ↑ «Els Nicomedes i J. V. Foix al Grand Tour». [Consulta: 27 maig 2022].
# Jérôme Porical

Jérôme Porical (Perpinyà, 20 de setembre del 1985) és un jugador de rugbi que juga de defensa a la USA Perpinyà (1,83 m per a 86 kg).
És l'hereu d'una tradició familiar, atès que el seu pare Gerald Porical i el seu avi Pau Porical també jugaren a les files de la USAP.

## Carrera

* Entesa de la Tet
* USAP
Ha disputat 5 partits del Top 14 la temporada 2006-07. Actualment és jugador del Stade France

## Palmarès

* Campionat de França de rugbi a 15 2009 amb l'USAP
* Finalista del Campionat de França de rugbi a 15 2010 amb l'USAP.

## Referències

* ↑ «Porical: "Une bande de potes"» (en francès). [Consulta: 23 gener 2010].
* ↑ «La saga Porical» (en francès). [Consulta: 23 gener 2010].

## Enllaços externs

* Estadístiques a itsrugby.fr
# Wilhelm Kube

Wilhelm Kube (Głogów, 13 de novembre de 1887 - Minsk, 22 de setembre de 1943), polític nazi, va ser gauleiter (governador) de Brandenburg i comissari general de Belarús.

## Referències

* ↑ Miller, Michael D.; Schulz, Andreas. Gauleiter: The Regional Leaders of the Nazi Party and Their Deputies, 1925-1945. 2 (Georg Joel – Dr. Bernhard Rust). R. James Bender Publishing, 2017, p. 142–145. ISBN 978-1-932970-32-6.
* ↑ «"What plague and syphilis are to humanity, are Jews to the white race." in Finnish "Sitä mitä rutto ja syfilis ovat ihmiskunnalle, ovat juutalaiset valkoiselle rodulle."». www.nazi-lauck-nsdapao.com. Arxivat de l'original el 2019-06-07. [Consulta: 8 maig 2016].
* ↑ Gerald Fleming, Hitler and the Final Solution (Berkeley and Los Angeles: University of California Press, 1994), pp. 116–119.
* ↑ Ioffe, Emanuil. «800 дней воли и борьбы». sb.by. [Consulta: 10 febrer 2015].
# Lapparentosaurus

Lapparentosaurus és un gènere de dinosaures sauròpodes macronarians del Juràssic mitjà. Els seus fòssils es van trobar a Madagascar.
El 1895 Richard Lydekker va donar nom a una nova espècie de Bothriospondylus, B. madagascariensis basant-se en fòssils trobata abans de 1894 per J.T. Last a la Conca Majunga en capes del Bathonià de la Formació Isalo III. El 1986 José Fernando Bonaparte va donar nom a un gènere separat. L'espècie tipus i l'única espècie coneguda ésLapparentosaurus madagascariensis. El nom del gènere honora Albert-Félix de Lapparent.

## Notes

* ↑ R. Lydekker, 1895, "On bones of a sauropodous dinosaur from Madagascar", Quarterly Journal of the Geological Society of London 51: 329-336
* ↑ J.F. Bonaparte, 1986, "Les dinosaures (Carnosaures, Allosauridés, Sauropodes, Cétosauridés) du Jurassique Moyen de Cerro Cóndor (Chubut, Argentina)", Annales de Paléontologie (Vert.-Invert.) 72(3): 325-386

## Referències

* http://www.thescelosaurus.com/macronaria.htm
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Zdravka Iordanova

Zdravka Iordanova (búlgar: Здравка Йорданова) (Sofia, 9 de desembre de 1950) és una remadora búlgara, ja retirada, que va competir durant la dècada de 1970.
El 1976 va prendre part en els Jocs Olímpics de Mont-real on, fent parella amb Svetlana Otsetova, guanyà la medalla d'or en la prova del doble scull del programa de rem. Quatre anys més tard, als Jocs de Moscou, fou quarta en la mateixa prova.
En el seu palmarès també destaquen una medalla d'or, dues de plata i una de bronze en la modalitat de doble scull al Campionat del món de rem, entre el 1975 i el 1978.

## Referències

* ↑ «Olympedia – Zdravka Yordanova». [Consulta: 16 agost 2023].
* ↑ «World Rowing - Zdravka YORDANOVA» (en anglès). [Consulta: 16 agost 2023].
* ↑ «60-годишен юбилей за олимпийската шампионка Здравка Йорданова - Водни спортове - Sportal.bg», 05-03-2016. Arxivat de l'original el 2016-03-05. [Consulta: 16 agost 2023].
# Captafol

El captafol (1,2,3,6-tetrahidro-N-(1,1,2,2-tetracloroetilè) ftalimida) és una pols o sòlid cristal·lí (com la sorra) de color groc clar o beix amb una olor forta. És un plaguicida agrícola que no es fa servir ni produeix als Estats Units des del 2006, ja que la producció va ser prohibida en totes les seves formulacions i usos per ser nociu per a la salut humana i el medi ambient, des de 1986.

## Usos

Les tioftalimides són extensament utilitzades com a fungicides en llavors, cultius i producte emmagatzemat, tant fruites com verdures. S'utilitza també per protegir la fusta de la proliferació de fongs en troncs i en productes acabats de fusta per a construcció. El captafol va ser exclòs de les substàncies autoritzades per l’ús en productes de protecció de plantes en el 1986, va quedar prohibida la producció, ja que no és un element natural, o sigui que està produït i no es pot trobar a la naturalesa, l’ús i la comercialització de tots els productes de protecció de plantes que contenguin captafol. El captafol està designat com un producte químic CFP.

## Toxicitat

La seva toxicitat varia extremadament: alta per a peixos, d'alta a pràcticament nul·la per a insectes i de lleugera a moderada per a mol·luscs i zooplàncton. Pràcticament, no és tòxic per a aus i abelles.
El captafol ha causat al·lèrgia i dermatitis quan els homes han estat en contacte amb ell. S'ha reportat també, per greu irritació del tram respiratori i dermatitis al·lèrgica, danys oculars i altres efectes sistèmics. En un estudi limitat d'empleats implicats en la manufactura del captafol, cap excés significant de mortalitat no podria ser associat amb l'exposició a aquest plaguicida. En vista de la greu toxicitat induïda en animals d'experimentació amb repetides exposicions, incloent-hi una provada acció carcinogènica, l'exposició dels éssers humans hauria de ser mínima.

## Referències

* http://www.plaguicidasdecentroamerica.una.ac.cr › 95-c... Arxivat 2023-02-13 a Wayback Machine.
* https://www.quimica.es+›+enciclopedia+›+Captafol
* https://training.itcilo.org/actrav_cdrom2/es/osh/ic/2425061.htm
# Ferran Llagostera i Coll

Ferran Llagostera i Coll (Sant Joan de les Abadesses, Ripollès, 1947) és un guionista, director i productor de cinema català.

## Biografia

A començament dels anys 1960 es va traslladar a Barcelona, on va estudiar arts gràfiques i pintura a l'Escola Massana. Després continuà els estudis a la facultat de Belles Arts de la Universitat de Barcelona, però ho deixa per estudiar cinema a l'Escola de Mitjans Audiovisuals de Barcelona (EMAV) i a l'Escola Aixelà, alhora que col·laborava amb els grups de teatre independent Los Cátaros i Go-Go.
El 1968 va fer el curt documental La Changa a Almeria i el 1972 contactà al País Basc amb Luis Iriondo, amb qui va fer els documentals La cuenca del Urola i Atamotsak. El 1974 va tornar a Barcelona treballar com a ajudant de direcció d'Ignasi F. Iquino a Chicas de alquiler. Va debutar com a director i guionista amb els curtmetratges Sant Joan de les Abadesses (1975), Onze de setembre, Sant Boi de Llobregat (1976) i La reinstauració de la Generalitat i la tornada del president Tarradellas (1977). El 1979 participà en el guió de Companys, procés a Catalunya i el 1981 va rodar el curtmetratge documental Així s'acaba la vida i comencem a sobreviure, protagonitzat per Ovidi Montllor i amb el que va guanyar el Premi de Cinematografia de la Generalitat 1982 al millor curt.
El 1980 va fundar la promotora Centre Promotor de la Imatge amb Jordi Tusell i Coll, Josep Maria Forn i Ildefons Duran i el 1984 va crear el col·lectiu "Nous Directors Catalans". El 1987 va dirigir el seu primer llargmetratge Bar-Cel-Ona, basada en la novel·la El barcelonauta de Pep Albanell, i el 1989 Gran Sol, basada en la novel·la d'Ignacio Aldecoa. El 1994 va dirigir la sèrie Terranova, coproduïda amb Euskal Telebista. El 2006 dirigí per televisió Chapapote... o no, que fou nominat al premi al millor telefilm als V Premis Barcelona de Cinema. El 2010 va estrenar el telefilm Conte de Nadal@.cat.

## Filmografia
### Com a director

* Així s'acaba la vida i comencem a sobreviure (1981)
* Bar-Cel-Ona (1986)
* Gran Sol (1989)
* Terranova (1994)
* Chapapote... o no (2006)
* Los años brillantes (2009)
* Conte de Nadal@.cat (2010)

### Com a productor

* Saïd (1998)
* Se buscan fulmontis (1999)
* Buñuel y la mesa del rey Salomón (2001)
* Lola vende cá (2002)

## Referències

* ↑ Ferran Llagostera, un cineasta total al web de Josep Lorman
* ↑ Diccionari de directors de cinema de Catalunya Publicacions de l'UB
* ↑ Ferran Llagostera a Auñamendi Eusko Entziklopedia
* ↑ Ferran Llagostera i Coll al Diccionari del Cinema a Catalunya
* ↑ Ferran Llagostera roda "CONTE DE NADAL@.CAT", ccma.cat, 6 de maig de 2009
# Salvelinus kronocius

Salvelinus kronocius és una espècie de peix de la família dels salmònids i de l'ordre dels salmoniformes. Viu en zones d'aigües temperades a Kamtxatka (Rússia).

## Referències

* 1 2 FishBase (anglès)
* ↑ Viktorovsky, R. M., 1978. Mechanisms of species formation in loach of Lake Kronotskoye. Nauka, Moscou. Lake Kronotskoye: 1-110.

## Bibliografia

* Bogutskaya, Nina G.; Naseka, Alexander M. Catalogue of Agnathans and Fishes of Fresh and Brackish Waters of Russia with comments on nomenclature and taxonomy [in Russian - КАТАЛОГ БЕСЧЕЛЮСТНЫХ И РЫБ ПРЕСНЫХ И СОЛОНОВАТЫХ ВОД РОССИИ С НОМЕНКЛАТУРНЫМИ И ТАКСОНОМИЧЕСКИМИ КОММЕНТАРИЯМИ] (en anglès, rus). KMK Scientific Press Ltd., 2013. DOI 10.13140/2.1.2161.6326.
* Phillips, Ruth B.; Pleyte, Kay A.; Ihssen, Peter E. «Patterns of Chromosomal Nucleolar Organizer Region (NOR) Variation in Fishes of the Genus Salvelinus» (en anglès). Copeia, 1989, 1, 27-02-1989, pàg. 47. DOI: 10.2307/1445604.
# La Rovièira

La Rovièira (en francès La Rouvière) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Colonhac

Colonhac (en francès Colognac) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Sent Teodorit

Sent Teodorit (en francès Saint-Théodorit) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Annabelle (pel·lícula)

Annabelle és una pel·lícula estatunidenca de terror sobrenatural de 2014 dirigida per John R. Leonetti, escrita per Gary Dauberman i produïda per Peter Safran i James Wan. És una preqüela de la pel·lícula L'expedient Warren de 2013 i el segon títol de la franquícia de L'expedient Warren. El film està inspirat en la història d'una nina dita Annabelle tal com és contada per Ed i Lorraine Warren i és protagonitzat per Annabelle Wallis, Ward Horton, i Alfre Woodard. La pel·lícula també està doblada i subtitulada al català.
Una obra derivada centrant-se en els orígens de la nina Annabelle, que havia aparegut per primera vegada a L'expedient Warren, va ser anunciada poc després de l'estrena de la primera cinta; principalment a causa de l'èxit a taquilla i de la bona rebuda al personatge. El rodatge va començar el gener de 2014 a Los Angeles.
La preestrena d'Annabelle va ser al TCL Chinese Theatre de Los Angeles el 29 de setembre de 2014, i es va estrenar als Estats Units d'Amèrica el 3 d'octubre de 2014, gràcies a Warner Bros. Pictures i New Line Cinema. Annabelle va rebre crítiques negatives dels crítics, molts consideraven el film inferior al seu predecessor, i es van recaptar 257 milions de dòlars amb un pressupost de 6,5 milions. L'11 d'agost de 2017 es va estrenar una preqüela dita Annabelle: Creation i el 26 de juny de 2019 s'estrenaria una seqüela titulada Annabelle Comes Home.

## Referències

* ↑ Reilly, Mark. «The Conjuring Gets a Spin-Off Movie with Annabelle!». Schmoes Know, 08-11-2013. Arxivat de l'original el 2017-09-29. [Consulta: 2 febrer 2014].
* ↑ «"Annabelle" és "La gran pel·lícula"». CCMA.cat, 28-10-2019. [Consulta: 2 novembre 2019].
* ↑ «Annabelle». Goita què fan, ara!. [Consulta: 1r juny 2023].
* ↑ «Annabelle Premiere». United Press International. [Consulta: 30 setembre 2014].
* ↑ «Warner Bros Scheduling Spree Continues With The Conjuring 2, Mean Moms, 2 Others». Deadline Hollywood, 25-02-2014. [Consulta: 26 febrer 2014].
# Eye for an Eye (pel·lícula de 1996)

Eye for an Eye és una pel·lícula estatunidenca dirigida per John Schlesinger, estrenada el 1996. Es tracta d'una adaptació cinematogràfica de la novel·la d'Erika Holzer Eye for an Eye.

## Argument

Karen i Mack McCann són els pares de dues noies, Julie, la més gran - que celebrarà el seu 17è aniversari -, i Megan. Mentre telefona des del seu cotxe a Julie per fixar els últims detalls del seu aniversari, Karen assisteix impotent a la violació i després a l'homicidi de la seva filla. El culpable de la violació, Robert Doob, és detingut per la policia, però les investigacions són abandonades i el cas és sobresegut. Per tal de venjar la mort de la seva filla gran i protegir Megan, Karen decideix seguir Robert Doob.

## Repartiment

* Sally Field: Karen McCann
* Ed Harris: Mack McCann
* Olivia Burnette: Julie McCann
* Alexandra Kyle: Megan McCann
* Kiefer Sutherland: Robert Doob
* Joe Mantegna: Detectiu Denillo
* Beverly D'Angelo: Dolly Green
* Darrell Larson: Peter Green
* Charlayne Woodard: Angel Kosinsky
* Philip Baker Hall: Sidney Hughes
* Keith David: Martin
* Armin Shimerman: Jutge Arthur Younger

## Referències

* ↑ «Eye for an eye». The New York Times.
# Telèfon (pel·lícula)

Telèfon (títol original: Telefon) és una pel·lícula dels Estats Units dirigida per Don Siegel, estrenada el 1977. El film tracta sobre els talps, l'activitat dels quals es reactiva amb una frase-clau. Ha estat doblada al català.

## Argument

Condicionats en escoltar un tros del poema Stopping by Woods on a Snowy Evening de Robert Frost per telèfon, uns ciutadans aparentment inofensiuss es posen a perpetrar atemptats-suïcides en sòl americà. Un agent rep la missió de tallar el procés i descobreix la seva naturalesa dels « talps o cèl·lules dorments », disseminades pel territori en la guerra freda. Algú ha escollit despertar-les...
La frase que reactivant els agents dorments:
| « | El bosc és ombrívol i em convida al plaer, però tinc en principi una llavor, com la carretera és llarga abans de dormir. No oblidis, XXX (nom del talp), com la carretera és llarga abans de dormir | » |

## Repartiment

* Charles Bronson: Major Grigori Borzov
* Lee Remick: Barbara
* Donald Pleasence: Nicolai Dalchimsky
* Ed Bakey: Carl Hassler
* Tyne Daly: Dorothy Putterman
* Alan Badel: Coronel Malchenko
* Patrick Magee: General Strelsky
* Sheree North: Marie Wills
* Frank Marth: Harley Sandburg
* Helen Page Camp: Emma Stark
* Roy Jenson: Doug Stark
* Carmen Zapata: la infermera
* Iggie Wolfington: pare Stuart Diller
* Jim Nolan: un venedor

## Referències

* ↑ esadir.cat. Telèfon. esadir.cat.
* ↑ «Telefon». The New York Times.
Viccionari
# Combaç

Combaç (en francès Combas) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Sent Victor deis Olas

Sent Victor deis Olas (en francès Saint-Victor-des-Oules) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Ant-Man and the Wasp

Ant-Man and the Wasp (traduït com Ant-Man i la Vespa) és una pel·lícula de superherois estatunidenca dirigida per Peyton Reed i estrenada el 2018. És una seqüela de la pel·lícula Ant-Man (2015), del mateix director. És la vintena pel·lícula de l'univers cinemàtic de Marvel i la vuitena de la fase III.
La pel·lícula va acabar recaptant 622,7 milions de dòlars a nivell mundial.

## Sinopsi

Dos anys després que l'Scott Lang fou posat sota arrest domiciliari degut a la seva participació com a membre dels Venjadors en la violació dels acords de Sokovia, Harry Pim i la seva filla, Hope van Dyne, aconsegueixen obrir breument un túnel cap al regne quàntic, involucrant a Lang en una nova missió.

## Repartiment

* Paul Rudd: Scott Lang/ Ant-Man
* Michael Douglas: Henry "Hank" Pym
* Evangeline Lilly: Hope van Dyne (Pym)/ La Vespa
* Walton Goggins: Sonny Burch
* Hannah John-Kamen: Ghost
* Bobby Cannavale: Paxton
* Michael Peña: Luis
* T. I.: Dave
* Judy Greer: Maggie
* David Dastmalchian: Kurt
* Michelle Pfeiffer: Janet van Dyne

## Rodatge

El rodatge va començar l'1 d'agost de 2017 als Pinewood Atlanta Studios, de Fayette County sota el títol de Cherry Blue Work. Igual que la primera pel·lícula, la filmació també té lloc a San Francisco. El rodatge duraria fins al novembre de 2017.

## Referències

* ↑ «Ant-Man and the Wasp (2018)». Box Office Mojo. [Consulta: 10 desembre 2018].
* ↑ Perry, Spencer. «Production Officially Begins on Ant-Man and the Wasp!». ComingSoon.net, 01-08-2017. Arxivat de l'original el 1 d'agost de 2017. [Consulta: 1r agost 2017].
# Argent viu (pel·lícula)

Argent viu (títol original: Quicksilver) és una pel·lícula estatunidenca dirigida l'any 1986 per Thomas Michael Donnelly. La música d'aquesta pel·lícula va ser escrita i interpretada per Tony Banks, el teclista del grup Genesis. Ha estat doblada al català

## Argument

Jack Casey (Kevin Bacon) és més aviat dotat per les finances però una decisió borsària mal assegurada canvia el seu destí. Abandona els llocs de mercat per convertir-se en un missatger amb bicicleta. En el carrer, només ha de deixar-se guiar entre el punt A i el punt B, per lliurar cartes i paquets. Cap decisió a prendre si aquest no és el camí més ràpid. Però els seus nous amics, Hector, però sobretot la bonica Terri, necessiten la seva ajuda. Jack llavors ha de tornar a agafar confiança en ell mateix, i agafar coratge per afrontar els reptes que s'aixequen davant ell…

## Repartiment

* Kevin Bacon: Jack Casey
* Jami Gertz: Terri
* Paul Rodriguez: Hector Rodriguez
* Rudy Ramos: Gypsy
* Laurence Fishburne: Voodoo
* Louie Anderson: Tiny

## Referències

* ↑ esadir.cat. Argent viu. esadir.cat.
* ↑ The New York Times. Quicksilver (en anglès). The New York Times.
# Com a casa, enlloc

Com a casa, enlloc (original: Four Christmases) és una pel·lícula estatunidenca dirigida per Seth Gordon, estrenada el 2008 i doblada al català.

## Argument

Brad i Kate, una parella de San Francisco, procedent de famílies reconstituïdes, havia pensat passar el Nadal en un lloc exòtic sota el sol, lluny de la seva família, es veu obligat a cancel·lar els seus plans i a assistir a quatre celebracions familiars de Nadal el mateix dia. Però aquestes reunions, en les quals afloren les pors de la infantesa i les ferides de l'adolescència, posaran en perill la seva relació. Mentre Brad no veu l'hora d'alliberar-se d'aquests compromisos, Kate comença a qüestionar-se el seu mode de vida i mirar amb altres ulls la seva família.

## Critiques

* Tenim dos cantants supervendes... I no canten? Bé, I què? També tenim un repartiment que ha guanyat 5 Oscars, i realment no necessiten actuar molt.
* "Un Nadal i mig és el que val la pena celebrar de ' Com a casa, enlloc'. (...) El film té els seus moments divertits, però són massa pocs com per fer que aquesta excursió de vacances de Nadal valgui la pena.

## Repartiment

* Vince Vaughn: Brad McVie, Orlando McVie
* Reese Witherspoon: Kate
* Robert Duvall: Howard McVie, el pare de Brad
* Sissy Spacek: Paula, la mare de Brad
* Jon Voight: Creighton, el pare de Kate
* Mary Steenburgen: Marilyn, la mare de Kate
* Dwight Yoakam: Pastor Phil
* Jon Favreau: Denver McVie, el germà de Brad
* Tim McGraw: Dallas McVie, el germà de Brad
* Kristin Chenoweth: Courtney, la germana de Kate
* Katy Mixon: Susan, la dona de Denver
* Colleen Camp: Tia Donna
* Jack Donner: Avi
* Steve Wiebe: Jim
* Skyler Gisondo: Connor McVie
* Patrick Van Horn: Darryl, el sogre de Brad
* Brian Baumgartner: Eric
* Cedric Yarbrough: Stan
* Creagen Dow: Sheep

## Banda original

* Baby It's Cold Outside de Dean Martin i Martina McBride - 2:55
* (There's No Place Like) Home for the Holidays de Perry Como - 2:51
* Sleigh Ride de Ferrante & Teicher - 2:16
* Christmas All Over Again de Tom Petty - 4:15
* Season's Greetings de Robbers On High Street - 2:23
* Jingle Bells Rock de Bobby Helms avec The Anita Kerr Singers - 2:11
* The Christmas Song de Gavin DeGraw - 3:24
* Cool Yule de Louis Armstrong - 2:55
* I'll Be Home for Christmas de Dean Martin - 2:33
* White Christmas de Bing Crosby - 2:59
* O Little Town of Bethlehem de Sarah McLachlan - 3:53

## Referències

* ↑ Com a casa, enlloc
* ↑ Fitxa de doblatge al català, a ElDoblatge
* ↑ Ebert, Roger. «Four Christmases» (en anglès). Chicago Sun-Times. Arxivat de l'original el 2011-10-25. [Consulta: 10 desembre 2011].
* ↑ Puig, Claudia. «Not enough gifts for 'Four Christmases'» (en anglès). USA Today, 21-11-2008. [Consulta: 10 desembre 2011].

## Enllaços externs

* Com a casa, enlloc - Lloc web oficial